ଭୁବନେଶ୍ୱର, ଡିସେମ୍ବର ୧୯(ଲୋକାଲ ୱାୟାର): ଲକଡାଉନରେ ରିଲରୁ ରିଅଲ୍ ହିରୋ ପାଲଟିଯାଇଥିବା ସବ୍ୟସାଚୀ ମିଶ୍ର ଓଡ଼ିଶା ଭିତରେ ଯେତିକି ଓଡ଼ିଶା ବାହାରେ ଆହୁରି ବେଶି ପରିଚିତ ହୋଇଯାଇଛନ୍ତି ।
ପୂର୍ବରୁ ଏମିତି ଜଣେ ନାୟକ ଭାବେ ତେଲୁଗୁ, ତାମିଲ, ମାଲାୟାଲମ୍ ଓ ବଙ୍ଗଳାରେ ତାଙ୍କୁ ସମସ୍ତେ ଜାଣିଥିଲେ କିନ୍ତୁ ତାଙ୍କ ଉଦାର ହୃଦୟ ଏ କ୍ଷେତ୍ରକୁ ଆଉ ଟିକେ ପ୍ରଶସ୍ତ ଏବଂ ବିଶାଳ କରିଦେଲା ।
ସେହି ଷ୍ଟାର୍ ଏବେ ଯେତେବେଳେ କିଛି ନା' କିଛି କହୁଛନ୍ତି ତାହା ଭାଇରାଲ୍ ହେଉନାହିଁ ବରଂ ଅନେକଙ୍କ ଜୀବନ ଧାରାକୁ ବଦଳାଇଦେଉଛି ।
ସେ ଲେଖିଛନ୍ତି, 'ଆଖି ଆଗରେ ଯେତେବେଳେ କିଛି ସମସ୍ୟା ଦେଖାଯାଏ, ସେହି ଅନୁସାରେ, ସେହି ଜାଗାରେ, ନିଜ ସାମର୍ଥ୍ୟ ଅନୁସାରେ କାମ କରିବା ଦରକାର' ।
ଭୁବନେଶ୍ୱର,ଡିସେମ୍ବର ୧୮(ଲୋକାଲ ୱାୟାର): ରାଜଧାନୀ ଭୁବନେଶ୍ୱରରେ ଶୁକ୍ରବାର ପୁଣି ୨୯ ଜଣ କରୋନା ଆକ୍ରାନ୍ତ ଚିହ୍ନଟ ହୋଇଥିବା ବେଳେ ଆଉ ୨୪ ଜଣ ସୁସ୍ଥ ହୋଇଥିବା ବିଏମସି କହିଛି ।
ଏ ପର୍ଯ୍ୟନ୍ତ ରାଜଧାନୀରେ ମୋଟ ୩୧ ହଜାର ୩୦୨ ଜଣ କରୋନାରେ ଆକ୍ରାନ୍ତ ହୋଇଥିବା ବେଳେ ୩୦ ହଜାର ୬୯୦ ଜଣ ସୁସ୍ଥ ହୋଇଛନ୍ତି ।
ଭୁବନେଶ୍ୱର, ଡିସେମ୍ବର ୧(ଲୋକାଲ ୱାୟାର) 'ଥିଲେ ଦିଅ, ନଥିଲେ ନିଅ' । ଉଡ୍ର ଓଡ଼ିଶା ପକ୍ଷରୁ ଆରମ୍ଭ ହୋଇଛି ଏହି ନିଆରା କାର୍ଯ୍ୟକ୍ରମ ।
ଏହାର ଉଦେ୍ଦଶ୍ୟ ହେଲା ଯୋଉମାନଙ୍କ ପାଖରେ ପୋଷାକର ଅଭାବ ଅଛି ବା ଶୀତବସ୍ତ୍ର ନାହିଁ, ସେମାନଙ୍କ ପାଖକୁ ପୋଷାକ ଏବଂ ଶୀତବସ୍ତ୍ର ପହଞ୍ଚାଇବା ।
ସହୃଦୟ ବ୍ୟକ୍ତିଙ୍କ ଦ୍ୱାରା ଦାନ କରାଯାଉଥିବା କପଡ଼ାକୁ ଶୀତ ଦିନରେ ଅସହାୟଙ୍କୁ ଦାନ କରିବା ପାଇଁ ବିଶିଷ୍ଟ ସମାଜସେବୀ ମାୟାଧର ନାୟକଙ୍କ ଦ୍ୱାରା ଏହି ଅଭିଯାନର ପରିକଳ୍ପନା କରାଯାଇ ଆରମ୍ଭ ହୋଇଥିଲା ।
ପରେ ତାଙ୍କ ସୁପୁତ୍ର ତଥା ପୂର୍ବତନ ବିଧାୟକ, ବର୍ତ୍ତମାନ 'ମୋ କଲେଜ'ର ଅଧ୍ୟକ୍ଷ ଅଭିନେତା ଆକାଶ ଦାସ ନାୟକ ଏହି କାର୍ଯ୍ୟକ୍ରମକୁ ଜାରି ରଖିଛନ୍ତି ।
ଏହି ଅବସରରେ ପୋଷାକ ଦାନ ପାଇଁ ୧୨ଟି ସହର ଯଥା; ଭୁବନେଶ୍ୱର, ପାରାଦୀପ, କଟକ, ବ୍ରହ୍ମପୁର, ପୁରୀ, ବାଲେଶ୍ୱର, ଭଦ୍ରକ, ଯାଜପୁର, ମୁମ୍ବାଇ, କୋଲକାତା, ପୁଣେ ଓ ହାଇଦ୍ରାବାଦର ପ୍ୟାରିସ୍ ବେକେରୀ ଆଉଟଲେଟ୍ ଆଗରେ ଦାନବାକ୍ସ ସ୍ଥାପନ କରାଯିବ ।
ସଂଗୃହୀତ ପୋଷାକକୁ ୱାସେକ୍ସ ହସ୍ପିଟାଲ୍ ସଲୁ୍ୟସନ୍ ଦ୍ୱାରା ଡ୍ରାଏ ୱାସ୍ କରାଯିବ । ବିଗତଦିନରେ ଏ କାର୍ଯ୍ୟକ୍ରମକୁ ଅହେତୁକ ସଫଳତା ମିଳିଛି ।
ଆଜି ବାପୁଜୀ ନଗର ପ୍ୟାରୀସ୍ ବେକେରୀ ଠାରେ ପୋଷାକ ଦାନବାକ୍ସ ସ୍ଥାପନ ସମୟରେ ଆକାଶ, ଶୁଭ୍ରଜ୍ୟୋତି ଦାସ ନାୟକ, ଦିଲ୍ଲୀପ ତିର୍କୀ, ହରିପ୍ରସାଦ ପଟ୍ଟନାୟକ, ଡ. ସୂର୍ଯ୍ୟପ୍ରକାଶ, ଆଦିତ୍ୟ ଦାଶ, ପ୍ରସନ୍ନ ପାତ୍ର, ବିଟି ଭରଦ୍ୱାଜ, ଶୀତଳ ପାତ୍ର ଏବଂ କୁମାରୀ ଦେବସ୍ମିତା ପଣ୍ଡା ପ୍ରମୁଖ ଉପସ୍ଥିତ ଥିଲେ ।
ଭୁବନେଶ୍ୱର, ଡିସେମ୍ବର ୧ (ଲୋକାଲ ୱାୟାର): କିଟ୍ କ୍ୟାମ୍ପସରେ ନୂଆ ଓଡ଼ିଆ ଚଳଚ୍ଚିତ୍ର 'ଏଇ ବୋଧେ ଭଲପାଇବା'ର ଶୁଭ ମହୁରତ ଅନୁଷ୍ଠିତ ହୋଇଯାଇଛି ।
ସଂସ୍କୃତି ବିଭାଗ ନିଦେ୍ର୍ଦଶକ ରଞ୍ଜନ କୁମାର ଦାସଙ୍କ ନିଜସ୍ୱ କାହାଣୀକୁ ନେଇ କଳିଙ୍ଗ ସୂର୍ଯ୍ୟ ସିନେ ପ୍ରଡକ୍ସନ ପ୍ରସ୍ତୁତ କରୁଥିବା ଏଇ ଚଳଚ୍ଚିତ୍ରର ଶୀର୍ଷକ ରହିଛି 'ଏଇ ବୋଧେ ଭଲପାଇବା' ।
ପ୍ରଯୋଜକ ଆଲେକଜାଣ୍ଡାର ଦାସ ଓ ସିଦ୍ଧାର୍ଥ ପାତ୍ର, ନିଦେ୍ର୍ଦଶକ ସୁଧାକର ବସନ୍ତ, ସଙ୍ଗୀତ ନିଦେ୍ର୍ଦଶକ ଅଭିଜିତ୍ ମଜୁମଦାର୍, କଳାକାର ଓ ଟେକନିସିଆନମାନଙ୍କ ଉପସ୍ଥିତିରେ ସୁଟିଂ ପୂର୍ବରୁ କ୍ଲାପ୍ ଦେଇ ଶୁଭ ମହୁରତ କରିଥିଲେ କାଦମ୍ବିନୀର ସମ୍ପାଦିକା ଡ. ଇତିରାଣୀ ସାମନ୍ତ ଏବଂ ଓଡ଼ିଆ ଚଳଚ୍ଚିତ୍ର ଉନ୍ନୟନ ନିଗମର ଅଧ୍ୟକ୍ଷ କୁନା ତ୍ରିପାଠୀ ।
ମହୁରତରେ ସମ୍ମାନିତ ଅତିଥି ଭାବେ ଯୋଗ ଦେଇଥିଲେ ସିନେ କ୍ରିଟିକ୍ ଆସୋସିଏସନର ସମ୍ପାଦକ ଦିଲ୍ଲୀପ ହାଲି, ସଂଳାପକାର ଡ. ରଜନୀ ରଞ୍ଜନ, ଓଲିଉଡ କ୍ରିଏଟିଭ୍ ହେଡ୍ ପ୍ରଣୟ ଜେଠୀ ।
ଏମାନଙ୍କ ବ୍ୟତୀତ କୁନା ତ୍ରିପାଠୀ, ସରୋଜ ଦାସ, ନନସେନ୍ସ ମଣି, ପ୍ରତିଭା ପଣ୍ଡା, ମଧୁ, ନମିତା ପ୍ରମୁଖ କଳାକାରଙ୍କୁ ଦେଖିବାକୁ ମିଳିବ ।
ଚଳଚ୍ଚିତ୍ରର ପ୍ରଡକ୍ସନ ଡିଜାଇନ୍ କରୁଛନ୍ତି ଚିତ୍ତରଞ୍ଜନ ଆଚାର୍ଯ୍ୟ । ଡିଓପି ଦାୟିତ୍ୱ ନିର୍ବାହ କରୁଛନ୍ତି ଅଜିତ କିଶୋର ଦାସ ।
ଭୁବନେଶ୍ୱର, ନଭେମ୍ବର ୨୫(ଲୋକାଲ ୱାୟାର): ଆସନ୍ତା ୩୦ ତାରିଖରେ ସଂଘଟିତ ହେବ ଚଳିତ ବର୍ଷର ଶେଷ ଚନ୍ଦ୍ର ଗ୍ରହଣ । ସୂର୍ଯ୍ୟ ପରାଗ ଓ ଚନ୍ଦ୍ର ଗ୍ରହଣ ଗୋଟିଏ ବରିଳ ମହାଜାଗତିକ ଘଟଣା ।
ଯାହାର କୌଣସି ବୈଜ୍ଞାନିକ କାରଣ ନାହିଁ । ତେବେ ଚନ୍ଦ୍ର ଗ୍ରହଣ ଦିନ ୧ଟା ୨ ମିନିଟରେ ହେବ ଏହା ଦିନ ୩ଟା ୧୨ ମିନିଟ ୫୩ ସେକେଣ୍ଡ ବେଳକୁ ସର୍ବାଧିକ ରହିବ ଓ ସନ୍ଧ୍ୟା ୫ଟା ୨୩ ମିନିଟ ୨୨ ସେକେଣ୍ଡରେ ଶେଷ ହେବ । କିନ୍ତୁ ଏହା ଓଡ଼ିଶାକୁ ଦୃଶ୍ୟମାନ ହେବନାହିଁ ।
ଏ ବାବଦରେ ପଠାଣି ସାମନ୍ତ ପ୍ଲାନେଟାରିୟମର ଉପ ନିଦେ୍ର୍ଦଶକ ଡକ୍ଟର ଶୁଭେନ୍ଦୁ ପଟ୍ଟନାୟକ କହିଛନ୍ତି, ଚନ୍ଦ୍ର ଗ୍ରହଣ ସମୟରେ ଚନ୍ଦ୍ର ଓ ସୂର୍ଯ୍ୟ ମଝିରେ ପୃଥିବୀ ଗୋଟିଏ ସରଳରେଖାରେ ରହିଥାଏ ଓ ପୃଥିବୀର ଛାଇ ଚନ୍ଦ୍ର ଉପରେ ପଡ଼ିଥାଏ ।
ପ୍ରଥମଟି ଛାୟା ଯାହା ଏକ ଗାଢ଼ କଳା ରଙ୍ଗର ଛାଇ ଓ ଖାଲି ଆଖିରେ ଦେଖାଯାଏ । ଦ୍ୱିତୀୟଟି ହେଲା ଉପଛାୟା । ଯାହା ଖାଲି ଆଖିରେ ଦେଖିବା କଷ୍ଟକର ।
ଏ ବର୍ଷର ଶେଷ ସୂର୍ଯ୍ୟ ପରାଗ ଆସନ୍ତା ଡିସେମ୍ବର ୧୪ ତାରିଖରେ ସଂଘଟିତ ଯାହା ଭାରତରେ ଦେଖାଯିବ ନାହିଁ । ପରବର୍ତ୍ତୀ ପୂର୍ଣ୍ଣ ଚନ୍ଦ୍ର ଗ୍ରହଣ ୨୦୨୧ ମସିହା ମେ ମାସ ୨୭ ତାରିଖରେ ଭାରତକୁ ଦେଖାଯିବ ।
ଭୁବନେଶ୍ୱର, ନଭେମ୍ବର ୨୦(ଲୋକାଲ ୱାୟାର): ରାଜ୍ୟ ବିଧାନସଭାର ଶୀତ ଅଧିବେଶନ ଶୁକ୍ରବାର ଆରମ୍ଭ ହୋଇଥିବା କୋଭିଡ ଯୋଦ୍ଧାମାନଙ୍କୁ ସମ୍ମାନ ଜଣାଇ ଗୃହକୁ ଅପରାହ୍ଣ ୩ଟା ପର୍ଯ୍ୟନ୍ତ ମୁଲତବୀ ରଖାଯାଇଛି ।
ଆଜି ପୂର୍ବାହ୍ନ ୧୧ଟାରେ ଗୃହ କାର୍ଯ୍ୟ ଆରମ୍ଭ ହେବା ପରେ ପୂର୍ବତନ ବାଚସ୍ପତି ଶରତ କର, ପୂର୍ବତନ ବିଧାୟକ ଗୁରୁପଦ ନନ୍ଦ ଓ କାର୍ତ୍ତିର୍କେଶ୍ୱର ପାତ୍ରଙ୍କୁ ଗୃହରେ ଶ୍ରଦ୍ଧାଞ୍ଜଳି ଦିଆଯାଇଥିଲା ।
କୋଭିଡ କଟକଣା ମଧ୍ୟୟରେ ଆରମ୍ଭ ହୋଇଥିବା ଏହି ଅଧିବେଶନରେ ମୌସୁମୀ ଅଧିବେଶନ ଭଳି ପ୍ରଶ୍ନ କାଳ ରହିବ ନାହିଁ ବୋଲି ପୂର୍ବରୁ ନିଷ୍ପତ୍ତି ହୋଇଛି ।
ଭୁବନେଶ୍ୱର, ନଭେମ୍ବର ୧୩(ଲୋକାଲ ୱାୟାର): ଓଡ଼ିଶାର ଲୋକପ୍ରିୟ ସଙ୍ଗୀତ ନିର୍ଦେଶକ ପ୍ରେମ୍ ଆନନ୍ଦଙ୍କ ପାଇଁ ଓଡ଼ିଆ ଫିଲ୍ମରେ ଗୀତ ଗାଇଲେ କଳାହାଣ୍ଡିର ଦୁଲେ ରାପର ।
ଦୁଲେ ରାପରଙ୍କ ସହିତ ସନ୍ଦରଗଡର ଝିଅ ସ୍ୱର୍ଣ୍ଣରେଖା ଓ ଯୁବ କଣ୍ଠଶିଳ୍ପୀ ଆଶୁତୋଷ ମଧ୍ୟ ଏହି ଗୀତରେ କଣ୍ଠଦାନ କରିଛନ୍ତି ।
ଏହାର ପ୍ରଯୋଜନା କରୁଛନ୍ତି ସୁଶାନ୍ତ କୁମାର । ମ୍ୟୁଜିକ୍ ମସ୍ତି ବ୍ୟାନରରେ ନିର୍ମିତ ନାମକରଣ ହୋଇ ନଥିବା ଆଗାମୀ ଚଳଚ୍ଚିତ୍ରରେ ଏହି ଗୀତଟି ସ୍ଥାନ ପାଇବ ।
ବଲିଉଡର ପ୍ରତିଷ୍ଠିତ ସଙ୍ଗୀତ ଶିଳ୍ପୀ ବିଶାଲ ଦଦଲାନିଙ୍କ ଠାରୁ ଆରମ୍ଭ କରି ବହୁ ବ୍ୟକ୍ତି ତାଙ୍କର ପ୍ରଶଂସା କରି ତାଙ୍କୁ ବଲିଉଡକୁ ନିମନ୍ତ୍ରଣ କରିଥିଲେ ।
କିନ୍ତୁ ତାଙ୍କର ଓଡ଼ିଆ ଫିଲ୍ମରେ ଗୀତ ଗାଇବାର ଇଚ୍ଛା ଥିଲା, ଯାହାକୁ ପୂରଣ କରିଛନ୍ତି ଓଲିଉଡର ମ୍ୟୁଜିକ୍ ସାଇଣ୍ଟିଷ୍ଟ ପ୍ରେମ୍ ଆନନ୍ଦ ।
ପ୍ରେମ୍ ଆନନ୍ଦ କିଛି ଦିନ ପୂର୍ବରୁ ସୋସିଆଲ୍ ମିଡିଆରେ ଭାଇରାଲରୁ ଚର୍ଚ୍ଚାକୁ ଆସିଥିବା କୋରାପୁଟ ଝିଅ ନମିତା ମେଲେକାଙ୍କୁ ସୁଯୋଗ ଦେଇଥିଲେ । ଏଥିପାଇଁ ପ୍ରେମ୍ ଆନନ୍ଦଙ୍କୁ ନାୟିକା ବର୍ଷା ଅନୁରୋଧ କରିଥିଲେ ।
